ક્રીડાંગણ ગાર્ડનના નવીનીકરણનો પ્રોજેક્ટનું પણ પાલિકાએ આયોજન કર્યુ છે. આ બાબતો જોતા ચારે બાજુથી દુધિયાતળાવ વિસ્તાર લોકોનાં મનોરંજન માટેનું સ્થળ બની જશે. નવસારી પાલિકાનાં સીટી ઇજનેર રાજુ ગુપ્તાએ જણાવ્યું કે દુધિયાતળાવને કાંઠે મંકોડીયાની સામે મીની એમ્પીથિયેટર બનાવાઇ રહયું છે. જ્યાં નાના કાર્યક્રમો થઇ શકશે. રંગવિહારની જગ્યાએ ટાઉનહોલ જે બની રહયો છે. તેમાં મોટે ભાગનું કામ પૂર્ણ થયું છે. એકથી દોઢ મહિનામાં આ બાકી કામ પૂર્ણ થઇ જવાની આશા છે.